**Mobilități de studiu în cadrul programului ESAYEP SEE**

**Anul academic 2023-2024 semestrul 1**

**ASPECTE GENERALE:**

În vederea realizării mobilităţilor de studiu în cadrul programului ESAYEP-SEE, vă comunicăm următoarele:

* Toate mobilitățile ESAYEP-SEE outgoing se organizează și se desfășoară pe baza unui proces de selecție, la care au dreptul să participe toți studenții ULBS care îndeplinesc condițiile de eligibilitate.
* Selecția participanților la mobilități de studiu ESAYEP-SEE se organizează la nivelul fiecărei facultăți, conform adresei de selecție transmisă de către Biroul Erasmus+.
* În conformitate cu politica EWP, toate activitățile legate de selecția candidaților se desfășoară online, cu excepția, eventual, a întâlnirilor comisiilor de selecție (<https://www.ulbsibiu.ro/wp-content/uploads/documents/ca/2022/Anexa-2-Componenta-comisiilor-de-selectie-a-mobilitatilor-Erasmus.pdf>) și de contestații.
* Facultățile vor afișa la avizierele proprii și pe pagina web, înainte de începerea perioadei de depunere a dosarelor de candidatură, lista universităților partenere și a mobilităților disponibile (numărul de locuri, tipul și durata mobilității), criteriile de selecție, conținutul dosarului de candidatură, data și locul concursului, probele specifice concursului.
* Dosarele de candidatură ale studenților ULBS facultăților se transmit în format electronic la secretariatele facultăților.
* Fiecare dosar va primi un număr de înregistrare.
* **Candidații vor depune dosare de candidatură distincte în eventualitatea în care optează pentru mai multe tipuri de mobilitate (EU, ESAYEP-SEE).**
* Înscrierea se face o singură dată pentru toate opțiunile exprimate. Dosarul rămâne, pe toată durata desfășurării selecției, la facultatea de origine, dar comisia trimite către BE+, în format electronic și letric, centralizatoarele rezultate în urma procesului de selecție, conform formularelor tipizate furnizate de BE+.
* După încheierea perioadei de înscriere, opțiunile, ordinea acestora, precum și alte informații din formularul de înscriere nu mai pot fi modificate. Dosarele incomplete vor fi eliminate din concurs.
* Selecția candidaților pentru mobilități studențești ESAYEP-SEE de studiu se face prin concurs, pe baza următoarelor criterii:
* rezultatele activității academice,
* certificatul sau testul de competență limbă străină (engleză sau altă limbă de efectuare a mobilității) – minim nivel B1 sau B2 (în cazul în care acesta este standardul minim solicitat de către instituția gazdă);
* interviul de selecție.
* Evaluarea candidaților se realizează folosindu-se fișa de evaluare din Anexa 3, pentru a se determina punctajul total pe care îl obține un candidat la finalul procesului de selecție. Pentru ca o persoană să fie eligibilă pentru mobilitate, punctajul general de concurs este de **minim 60**, iar ierarhizarea candidaților se face pe baza acestui punctaj și în funcție de opțiunile exprimate la înscriere.
* Rezultatele selecției se comunică anonimizat, pe site-ul structurii la care s-au depus dosarele. Acestea vor fi afișate pe următoarele categorii de liste:
* lista candidaților selectați pe locuri cu suport financiar Erasmus+ sau „zero grant”, repartizați în funcție de universitatea de destinație;
* lista candidaților în așteptare (rezerve), care au obținut un punctaj general de concurs de minim 60 și care pot glisa după eventuala renunțare a candidaților selectați inițial;
* lista candidaților respinși.
* Eventualele contestații cu privire la procesul de selecție vor fi depuse, în format electronic, în termen de 24 de ore de la afișarea listelor cu rezultate și vor fi soluționate de comisia de contestații. Termenul de contestare va fi precizat odată cu afișarea listelor cu rezultatele selecției.
* Rezultatele finale ale selecției vor fi anunțate pe site-ul structurii în termen de maxim 24 de ore de la încheierea perioadei de contestații.
* Candidații selectați sunt informați asupra faptului că nominalizarea către o anumită universitate nu garantează automat și obținerea invitației. În asemenea situații, participanții la mobilitate sunt contactați și ghidați de BE+ în vederea găsirii unei alternative.
* **Menționăm că mobilitățile studenților selectați în cadrul acestui apel se vor putea desfășura doar în semestrul I al anului academic 2023/2024.**
* Regulamentul Erasmus+ poate fi consultat la link-ul: <https://senat.ulbsibiu.ro/wp-content/uploads/260123/7_Regulament%20mobilitati%20Erasmus_Senat_ianuarie2023.pdf>
* Candidații de **etnie romă sau cei cu nevoi speciale** vor beneficia de puncte de prioritate adiționale, valorând 20% din scorul maxim posibil; de asemenea, vor beneficia de aceeași prioritate cei care sunt implicați în derularea unui proiect care are ca scop îmbunătățirea condițiilor de viață (educaţie, sănătate, etc) ale populației de etnie romă și a căror mobilitate se efectuează în legătură cu acest proiect.
* Studenţii cu **nevoi speciale pot solicita un grant suplimentar**, după ce au fost selectaţi pentru efectuarea mobilităţii. Suportul financiar pentru studenţii cu nevoi speciale (inclusiv costuri pentru persoană însoţitoare) trebuie motivat într-o scrisoare oficială adresată Operatorului de Program. Această notificare va fi însoţită de documente justificative: cererea studentului prin care solicita suplimentarea grantului; declaraţia persoanei însoţitoare privind costuri adiţionale – dacă este cazul; documente medicale care să justifice nevoile speciale ale studentului.

**BAREME APLICABILE PENTRU MOBILITĂȚILE ESAYEP-SEE:**

În conformitate cu regulile ***Programului ESAYEP-SEE***,pentru studenții care efectuează o mobilitate de studiu ESAYEP-SEE, grantul lunar este:

* **Grant: 1200 EUR/lună**
* Pentru costurile de **transport** se vor utiliza următoarele rate:

|  |  |
| --- | --- |
| **Volda University College, Norvegia** | **360 EUR** |
| **University College of Southeast Norvegia** | **275 EUR** |
| **University of Agder, Norvegia** | **275 EUR** |
| **University of Liechtenstein, Liechtenstein** | **275 EUR** |
| **University of Iceland, Islanda** | **530 EUR** |

În vederea participării la procesul de selecție, aplicanții transmit online, prin intermediul unui formular, la secretariatele facultăților un dosar ce va conține:

* formular de eligibilitate și înscriere, cu precizarea opțiunilor (Anexa 2);
* scrisoare de intenție (redactată în limba engleză sau în limba străină în care se vor efectua studiile la prima opțiune exprimată);
* copie carte de identitate;
* adeverință de student;
* curriculum vitae (tehnoredactat în limba engleză sau în limba străină în care se vor efectua studiile la prima opțiune exprimată);
* documente care atestă rezultatele academice anterioare: adeverință, situația școlară sau supliment la diplomă de la secretariatul facultății cu media generală a anilor anteriori (minim 6). Pentru studenții din anul I de la licență se ia în considerare media primului semestru absolvit, pentru studenții din ciclul de master și doctorat se ia în calcul media generală de absolvire a programului de studii anterior încheiat.
* document care atestă rezultatele testului de limbă străină (probă scrisă sau orală, cu caracter eliminatoriu). Sunt scutiți de acest test studenții care prezintă un certificat/atestat de limbă străină, emis de instituții autorizate, cu nivel minim B1, sau aceia care urmează programe de studii predate în limbi străine.
* alte documente opționale relevante pentru mobilitatea solicitată precum certificate lingvistice privind alte limbi, atestate profesionale, diplome, certificate, atestări privind rezultatele cercetării științifice studențești, practici, participări la proiecte extracuriculare etc.;

**FORMULARUL DE CANDIDATURĂ PENTRU O MOBILITATE ESAYEP-SEE:** [**https://forms.gle/ZqJMMAbhdFHSm4Rv6**](https://forms.gle/ZqJMMAbhdFHSm4Rv6)